CELEX: 52011DP0188
Language: lv
Date: 2011-05-10 00:00:00
Title: Pieprasījums aizstāvēt Luigi de Magistris deputāta imunitāti Eiropas Parlamenta 2011. gada 10. maija lēmums par pieprasījumu aizstāvēt Luigi de Magistris imunitāti un privilēģijas (2010/2122(IMM))

7.12.2012   
            
            
               LV
            
            
               Eiropas Savienības Oficiālais Vēstnesis
            
            
               CE 377/166
            
         Otrdiena, 2011. gada 10. maijsPieprasījums aizstāvēt Luigi de Magistris deputāta imunitāti
   P7_TA(2011)0188
   Eiropas Parlamenta 2011. gada 10. maija lēmums par pieprasījumu aizstāvēt Luigi de Magistris imunitāti un privilēģijas (2010/2122(IMM))
   2012/C 377 E/25
   
      Eiropas Parlaments,
   
               —
            
            
               ņemot vērā 2010. gada 7. jūlija plenārsēdē paziņoto Luigi de Magistris pieprasījumu aizstāvēt viņa imunitāti saistībā ar Itālijas tiesā uzsākto tiesvedību, kurš iesniegts 2010. gada 5. jūlijā,
            
         
               —
            
            
               pēc Luigi de Magistris uzklausīšanas saskaņā ar Reglamenta 7. panta 3. punktu,
            
         
               —
            
            
               ņemot vērā 8. pantu 1965. gada 8. aprīļa Protokolā par privilēģijām un neaizskaramību Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra un 2010. gada 19. marta spriedumu (1),
            
         
               —
            
            
               ņemot vērā Reglamenta 6. panta 3. punktu un 7. pantu,
            
         
               —
            
            
               ņemot vērā Juridiskās komitejas ziņojumu (A7-0152/2011),
            
         
               A.
            
            
               tā kā Eiropas Parlamenta deputāts Luigi de Magistris ir lūdzis aizstāvēt deputāta imunitāti saistībā ar tiesvedību Itālijas tiesā;
            
         
               B.
            
            
               tā kā Luigi de Magistris pieprasījums ir saistīts ar apsūdzību, kas pret viņu celta Benevento tiesā Eiropas Parlamenta deputāta Clemente Mario Mastella interesēs un kuras pamatā ir Luigi de Magistris2009. gada 31. oktobrī laikrakstam sniegtā intervija;
            
         
               C.
            
            
               tā kā saskaņā ar apsūdzības rakstu intervijas izvilkums (ar tekstu — „Mastella bija iesaistīts kādā no manis veiktajām izmeklēšanām un mēģināja apstādināt manas darbības”) esot apmelojums, kā rezultātā izvirzīti prasījumi EUR 1 000 000 apmērā par kaitējuma un izmaksu atlīdzību;
            
         
               D.
            
            
               tā kā Luigi de Magistris interviju sniedza laikā, kad viņš bija Eiropas Parlamenta deputāts pēc viņa ievēlēšanas Eiropas Parlamentā 2009. gada vēlēšanu rezultātā;
            
         
               E.
            
            
               tā kā saskaņā ar 8. pantu Protokolā par privilēģijām un neaizskaramību Eiropas Kopienās attiecībā uz Eiropas Parlamenta deputātiem nevar veikt izmeklēšanas darbības, viņus aizturēt vai uzsākt tiesvedību pret viņiem sakarā ar viedokli, kuru viņi pauduši, vai balsojumu, ko viņi veikuši, pildot pienākumus;
            
         
               F.
            
            
               tā kā saskaņā ar praksi, kas nostiprinājusies Parlamentā, apstāklis, ka uzsākta tiesvedība civillietā vai administratīvajā lietā vai ka uz šo tiesvedību attiecas dažādi civiltiesību vai administratīvo tiesību aspekti, pats par sevi negarantē imunitātes piemērošanu, ko paredz minētais pants;
            
         
               G.
            
            
               tā kā, sniedzot minēto interviju, Luigi de Magistris ir pildījis Eiropas Parlamenta deputāta pienākumus un ir īstenojis politiskas darbības, izsakot saviem vēlētājiem viedokli par sabiedriski nozīmīgu jautājumu;
            
         
               H.
            
            
               tā kā demokrātiskā sabiedrībā nav pieņemami ar tiesvedības palīdzību mēģināt atturēt Parlamenta deputātus paust viedokli par jautājumu, kas skar sabiedrības likumīgas intereses, un kritizēt politiskos pretiniekus, un šāda rīcība ir pretrunā Protokola 8. pantam, kura nolūks ir aizsargāt deputātu vārda brīvību, tiem pildot savus pienākumus Parlamenta interesēs, kas ir Eiropas Savienības iestāde,
            
         
               1.
            
            
               nolemj aizstāvēt Luigi de Magistris imunitāti un privilēģijas;
            
         
               2.
            
            
               uzdod priekšsēdētājam nekavējoties nosūtīt šo lēmumu Itālijas Republikas kompetentajām iestādēm un Luigi de Magistris.
            
         
      (1)  Lieta Nr. 101/63 Wagner /Fohrmann un Krier, 1964. g., Recueil, 195. lpp., lieta Nr. 149/85 Wybot /Faure u.c., 1986. g., Recueil, 2391. lpp., lieta T-345/05 Mote/Parlaments, 2008. g., Krājums, II-2849. lpp., apvienotās lietas Nr. C-200/07 un C-201/07 Marra/De Gregorio un Clemente, 2008. g., Krājums, I-7929. lpp., un lieta Nr. T-42/06 Gollnisch/ Parlaments.